Tambio Manado Bacalon. So malam2 cari2 bahan yang menarik tentang manado,. ech dapa kote tu satu artikel menarik tentang Tambio Bacalon,. pokoknya baca jow sob ni cirita, pe lucu sob,. okay? cekidot:
bagini depe ciritaTepat jam 13.13 Wita, Tammy Bernadette mendaftar sebagai calon Walikota Manado di salah satu Partai yang terkenal karna cenderung Pro Rakyat. Selain Tammy, yang so mendaftar ada banya. Mulai dari pengusaha, politikus sampe birokrat. Mungkin Cuma Tammy yang talaeng, kupu-kupu liar ! Bukan cuma Tammy yang beking heboh, ada leh yang mendaftar sama-sama, mar sebagai calon Wakil Walikota Manado, depe nama Biovinco. Ni calon paling talaeng, karna dia bukang parampuang mar nimau mangaku laki-laki. Yup, Biovinco itu stenga manta. Dan Tammy pun suka mo ba par deng Biovinco. Jadi ni duet pe nama TamBio (Tammy-Biovinco).
Duet ini pigi mendaftar diantar dorang pe pendukung. Sekitar 500 orang pake kaos warna pink ada datang sama-sama di sekretariat Partai. Proses mendaftar ini jadi pusat perhatian karna tu Tammy deng Biovinco pe massa samua pake tank top deng hot pants ato rok mini. Warga yang ada di dalam mikro ato oto pribadi, di atas motor deng yang ada di sekitar sekretariat dapa pemandangan bagus. Tu om-om deng nyong-nyong riki ja malele ewe ja lia ni rombongan span-span. Padahal kalo mo taru kira bae-bae, nda samua yang pake mini itu parampuang. Sekitar stenga, itu Biovinco pe tamang-tamang komunitas yang biasa ja mangkal di jalan Sarapung. Mar lantaran siang tenga hari bolong, so nda dapa kantara mana yang original deng mana tu chasing palsu. Dorang samua pake tank top mermud yang ada tulisan sablon,
" TamBio voor Manado "
Menuju Kota Multiorgasme !!
Pendaftaran ini banya wartawan yang datang. Dorang penasaran mo dengar bagimana ni lonte deng bencong pe konsep, visi-misi, program deng kesiapan finansial for mo iko suksesi. Pihak partai le kage, nda sangka mo dapa pendaftar yang laeng daripada yang laeng.
Klar ba isi formulir pendaftaran, Tammy langsung wartawan malendong. Ada wartawan yang badekat kong langsung batanya,
"kiapa ngana suka bacalon Walikota? Padahal ngana pe profesi banya orang hina.."
Tammy ba jawab dengan diplomatis,
"kita maju ba calon karna terpanggil for mo bawa Manado menuju puncak...Karna selama ini Manado blum dapa depe sentuhan. Kalu mo jujur,menurut Tammy...Manado pe G-Spot blum takore !!"
Wartawan lebe semangat mo wawancara.
"Nda tako mo bersaing deng para politikus, birokrat deng pengusaha?"tanya wartawan.
Masi deng gaya khas, Tammy ba jawab,
"Masyarakat butuh pilihan....Mungkin rakyat so tabiasa deng calon laeng yg cuma A ato B, skarang kita mo tawarkan X !"
Masi blum puas, wartawan ba tanya ulang.
"Bagimana tentang korupsi ?"
Tanpa tunggu lama, Tammy langsung jawab,
"Korupsi itu samua berawal dari nda transparannya pengelolaan deng mental pegawai yang matre. Kalo Tammy yang jadi Walikota, samua akan transparan !!Karna kita suka keterbukaan...Tammy mau bangun pemerintahan yang jujur."
Selain Tammy, wartawan laeng ba rapat pa Biovinco. Mungkin dalam sejarah, baru kali ini ada stenga manta mo ba calon.
"Apa yang beking ngana suka ba calon?"tanya wartawan.
"Bio mo suka Manado jadi lebe vasung."
"Contohnya ?" wartawan batanya ulang.
Biovinco pun kase penjelasan,
"Sebagai seorang stylist, Bio so pengalaman ja rubah yang biasa jadi gaga. Itu jadi motivasi for mo bekeng ni kota jadi lebe vasung. Contoh, Bio mo rubah tu seragam pegawai di Airport jadi lebe modis, supaya tu wisatawan langsung terkesan pas sampe di Manado".
Pihak partai nyanda sangka kalo pendaftaran Tam-Bio jadi pusat perhatian. Wartawan pun minta tanggapan dari Bpk. Westerling, Ketua Partai.
"Torang sangat senang bole trima berkas pencalonan duet TamBio. Bagi partai, Tammy adalah sosok Bukan Perempuan Biasa. Tapi tentunya tiap kandidat harus memenuhi unsur-unsur dan melewati tahapan yang berlaku di partai. Adapun tahapannya adalah penjaringan, verifikasi serta survey. Kemudian pihak DPP akan menentukan ketetapan siapa yang akan diusung." Ujar Pak Westerling.
"Tapi menurut Ketua, bagimana TamBio pe kans ?" wartawan tanya trus.
"Samua calon punya peluang yang sama. Yang paling menentukan adalah survey, dan figur populer sama deng Tammy adalah magnet for pemilih. Di balik kontroversi yang ada, duet TamBio terbukti so punya konsep yang jelas serta massa pendukung militan."
Ketua Partai dapa lia semangat karna Tammy ja haga trus pa dia. Sapa yang nda mo geer kalo ada parampuang gaga ja haga.
Di acara wawancara ini, duet TamBio da se bocoran tentang program 100 hari.
- Legalisasi Judi di Manado
Masalah judi di Manado so kompleks. Kaum kaya hobi se abis doi di amusemen, sedangkan kaum pas-pasan biasa ja main ampa daong ato manyabung ayam. Judi so jadi hobi deng lama-lama somo jadi gaya hidup. Apa salahnya kalo judi ini dilegalkan kong ator di satu tampa, supaya takontrol. Mo beking satu area, tampa orang bajudi sama deng di las vegas ato makao. Mar deng ciri khas judi kota Manado. Pemerentah bole tatamba PAD, trus Polisi so lebe gampang mo control mana tu panjudi karna dorang so takumpul di satu tampa, so nda mo bingo pi razia di lorong-lorong.
judi togel deng domino sampe ampa daong memang populer di Manado,. cuma koman tu Domino nya talalu lantarang skrang anak muda sama deng kita Penulis Tanawangko suka ja maen domino Gop2 pake badiri2 kalo kalah, nya ja pake doi sob,.
- Program Back to Home Manado
Ini adalah ide brilian dari Tammy. Dia suka mo pangge tu samua parampuang Manado yang ada di segala penjuru khususnya yang terjun di dunia baku goso. So banya tu carita tentang cewe-cewe Manado yang katanya paling banya kaum hidung belang cari. Dorang pe face deng bodi beking cewe Manado jadi top request di samua tampa baku goso deng baku ojo. For apa mancari di luar daerah kalo bole mo ba karir di kampung halaman. Depe maksud utama program ini, for mo dukung Manado jadi Kota Pariwisata Dunia. Manado musti ada produk unggulan. Jadi selain Bunaken, Manado punya pesona gadis lokal yang nda ada di laeng tampa. Dengan takumpulnya seluruh parampuang bayaran asal Manado, otomatis dorang pe pelanggan mo suka datang ka Manado.
- Pesta Rakyat selama 100 Hari non stop di Manado
Kalo memang TamBio menang, otomatis musti dirayakan. Pesta ini for samua rakyat Manado. Kota mo rame trus, ba pesta sampe lalah. Masalah dana, murni hasil sumbangan yang takumpul dari donatur tetap yang kebanyakan Tammy pe langganan. Karna Tammy paling suka pa Pussycat Dolls sedangkan Biovinco tagila-gila pa Ricky Martin, jadi di Pesta Rakyat mo undang pa dorang. Selain musik, Manado mo rame deng karnaval sama deng di Brasil, trus festival Film sama deng di Cannes deng pertunjukan teater non stop sama deng di broadway. Pokoknya kota Manado mo ba pesta 100 hari non stop.
- Lokalisasi Resmi di Manado
Kalo program Back to Home berjalan lancar, maka Manado musti ada lokalisasi. Bisnis baku goso ini depe perputaran doi lancar. Makin bagus penampilan, makin mahal depe harga. Dengan adanya lokalisasi resmi, maka disinilah Pusat Bisnis baku goso. Pihak customer jadi senang karna masalah harga jadi terbuka, deng so nda bingo deng ma'ja. Di lokalisasi ini, mo ada kompetisi dengan mengutamakan kualitas. Karna para pekerja sadar, customer cuma suka yang terbaik. Dan yang mantap pasti depe tarif mahal. Idealnya ni lokalisasi mo badiri di dekat pante, supaya pemandangan bagus. Trus tiap minggu, tim kesehatan mo datang ba check up. Depe inti, lokalisasi ini mo bekeng samua jadi lebe jujur, lebe terbuka…sapa yang lonte, sapa yang maniso, samua mo dapa tau !
- Program Lainnya
Nda usa talalu banya bajanji, karna 100 hari itu nda lama. Jadi selain program utama, Duet TamBio pasti mo lakukan pembenahan di segala sektor. Ada leh prioritas laeng sama deng kase maju tu PERSMA. Ato beking rekor dunia baru, Minum Cap Tikus Massal.
Wartawan deng pihak partai Cuma tahaga deng tabingo-bingo pas dengar ni pasangan TamBio pe rencana program. Wartawan pun lebe penasaran mo cari tau sap ni Tammy deng Biovinco. Hasil penelusuran via google :
@Tammy Bernadette :
Wanita vasung ini punya pesona yang beking banya laki-laki takluk. Terjun ke dunia prostitusi sejak SMA. Bukang mo mancari materi mar lebe tertarik for salurkan depe libido. Lantaran depe gaga, Tammy akhirnya jadi "Diva" di dunia baku goso. Tammy pe tarif check in fantastis. For 1x check in, dia bole dapa Laptop Toshiba deng iPhone plus 2 blackberry. Blum depe income kalo order weekend. Bole mo dapa cicil rumah di citraland. Nintau apa depe kelebihan sampe Tammy pe harta takumpul banya. Menurut orang pe karlota, Tammy pe hasrat dapa tako alias sex tinggi. Jadi tiap kali baku goso, Tammy salalu antusias deng nya perna menempatkan diri sebagai lonte. Tiap trima order, Tammy mo nikmati sama deng da ba'tona. Otomatis samua customer puas deng ketagihan. Tammy tertarik terjun ke dunia politik, konon karna ada pejabat yang backing. Dia yang mo ongkos Tammy pe pencalonan. Mar ada le versi laeng bilang, Tammy maju ba calon Walikota karna dukungan dari hugh hefner. Ni bos Majalah kelinci suka skali pa Tammy. Dia mo bekeng dunia heboh saat ada Walikota mo jadi sampul majalah Playboy. Nintau mana yang butul, mar yang pasti Tammy Bernadette nda main-main. Dia so siapkan samua for pencalonan. Mulai dari dana kampanye, tim sukses sampe relawan-relawan di lorong.
@ Biovinco :
Sebenarnya kalo normal, Biovinco itu laki-laki bataru. So itu, banya cewe yang manyasal kiapa Bio bole jadi stenga manta. Nda banya yang tau tentang Biovinco, karna dia itu tertutup. Dia Cuma suka bicara tentang depe usaha salon yang sekarang so ada 7 cabang. Bio le terkenal karna punya banya stok cewe model yang bole mo booking. Dia suka ba calon Wakil mWalikota karna mo bantu pa depe tamang bae, Tammy Bernadette. Satu yang pasti, Biovinco suka mo rubah tu gaya penampilan pegawai-pegawai.
Karna masi terkesan misterius, wartawan masi bakumpul mo cari tau tentang Biovinco. Mar sosok yang dicari, Cuma sibuk ba buka facebook. Dia da ba tulis di wall nya Alfredo Sroideman :
…Happy Birthday honey…semoga panjang umur neh,deng tu karya2 lebe mantap…
huangala sob,. itu tu cirita,. kita da baca riki tangisi2 sandiri,. menurut ngoni? mar inga ini cuma cirita cerpen dari sumber yeal di fiksimanado.blogspot.com yang bukan kisah nyata sob,. n depe inti ini Tambio kwa gabungan dari TAMmy deng BIOvinco,. gokil sob
semoga bermanfaat for pembaca,. jang tangisi2 lebeh nech sob,. sabantar dong kira lay gila,. wkwkwkk